Tá Arbeiðsloysisskipanin fyrr í ár flutti í nýggj høli, fegnaðust vit um møguleikarnar, hølini góvu okkum at skipa fyri skeiðum o. l. fyri viðskiftafólkum okkara. Áðrenn hølini kundu brúkast, var neyðugt við ymsum fyrireikingum. Nú eru fyrireikingarnar av, og mánadagin fingu fyrstu viðskiftafólkini høvi at royna okkara nýggja skeiðshøli. Fyrsta skeiðið var í forritinum Word, 10 luttakarar vóru á skeiðnum. Bæði undirvísari og luttakararnir lótu sera væl at umstøðunum. Komandi mánaðirnar verður skipað fyri fleiri ymiskum skeiðum í hølunum hjá ALS. Skeiðini eru liður í arbeiðnum hjá Arbeiðsloysisskipanini at menna førleikarnar hjá teimum arbeiðssøkjandi og at betra um møguleikarnar at koma út á arbeiðsmarknaðin aftur.